Държавен вестник, бр. 54, 2012 г., стр. 25

БРОЙ  54	
Д Ъ Р Ж А В Е Н  В Е С Т Н И К 	
СТР.  25  
(ЕО) № 714/2009 на Европейския парламент и 
на Съвета от 13 юли 2009 г. относно условията 
за достъп до мрежата за трансграничен обмен 
на електроенергия и за отмяна на Регламент 
(ЕО) № 1228/2003 (ОВ, L 211/15 от 14 август 
2009 г.), наричан по-нататък „Регламент (ЕО) 
№ 714/2009“, и член 8, параграф 3, буква „б“ 
от Регламент (ЕО) № 715/2009 на Европей­
ския парламент и на Съвета от 13 юли 2009 г. 
относно условията за достъп до газопреносни 
мрежи за природен газ и за отмяна на Рег­
ламент (ЕО) № 1775/2005 (ОВ, L 211/36 от 
14 август 2009 г.), наричан по-нататък „Рег­
ламент (ЕО) № 715/2009“, като тази оценка 
може да включва препоръки за промяна на 
инвестиционните планове;
31. прилага и контролира изпълнението на 
правно обвързващи решения на Европейската 
комисия или на АСРЕ;
32. приема внесените от председателя про­
ект на годишен бюджет и финансов отчет на 
комисията и отчет по чл. 20, т. 4; 
33. контролира изпълнението на задължени­
ето на лицензираните доставчици на енергия 
и природен газ за предоставяне на клиентите 
на достъп до данни за потреблението им; 
34. наблюдава и контролира изпълнението 
на задълженията за прозрачност от енер­
гийните предприятия при определянето на 
цените, счетоводната отчетност и работата с 
потребителите на енергийни услуги; 
35. наблюдава степента и ефективността 
на отваряне на пазара и конкуренцията в 
секторите на едро и на дребно, като следи за 
свързването с енергийните пазари на други 
държави – членки на Европейския съюз;
36. насърчава интеграцията на пазарите и 
подкрепя свързаните с това научноизследо­
вателски дейности;
37. наблюдава техническото сътрудничество 
между операторите на преносни мрежи от 
държави – членки на Европейския съюз, и 
от трети държави;
38. изисква от операторите на преносни 
и разпределителни мрежи при необходимост 
да направят предложение за изменение на 
правилата и общите условия на договорите, 
предвидени в този закон, които се одобряват 
от комисията по тяхно предложение;
39. извършва контрол по преминаването от 
пазар по регулирани цени към организиран 
пазар по свободно договорени цени в съответ­
ствие с правилата за търговия с електрическа 
енергия;
40. следи за оповестяването и справедли­
вото разпределение на наличния капацитет 
на мрежите между всички ползватели;
41. извършва контрол за развиването на 
електрическите и газовите мрежи в полза на 
всички участници, което ще гарантира дос­
татъчен и разполагаем за всички капацитет;
42. упражнява контрол в случаите, пред­
видени в този закон;
43. има други правомощия, определени 
със закон.
(2) Правомощията на комисията по ал. 1, 
т. 10, 16, 17, 19 и 34 не се прилагат за дей­
ностите по чл. 39, ал. 4, т. 2, 3 и 4.
(3) Във връзка с осъществяването на 
правомощията си по регулиране дейността 
на независим преносен оператор на електро­
преносната мрежа и на газопреносни мрежи 
комисията:
1. налага санкции за дискриминационно 
поведение на операторите в полза на верти­
кално интегрираното предприятие;
2. наблюдава комуникациите между опе­
ратора и вертикално интегрираното пред­
приятие, за да се гарантира, че операторът 
изпълнява задълженията си;
3. действа като орган за уреждане на 
спорове между вертикално интегрираното 
предприятие и оператора;
4. изисква информация и документи, каса­
ещи търговските и финансовите отношения, 
включително заемите между вертикално ин­
тегрираното предприятие и оператора;
5. одобрява търговски и финансови спо­
разумения между вертикално интегрираното 
предприятие и оператора в случаите, когато те 
влияят на условията за развитието на пазара;
6. изисква обосновка от вертикално ин­
тегрираното предприятие във връзка с пред­
ставените от отговорника по съответствието 
решения относно плана за развитие на мре­
жата или отделни инвестиции на оператора, 
включително по отношение на спазването на 
изискванията за недискриминационно пове­
дение в полза на вертикално интегрираното 
предприятие;
7. извършва проверки в обектите на вер­
тикално интегрираното предприятие и на 
оператора;
8. одобрява 10-годишен план за развитие на 
преносната мрежа, наблюдава и контролира 
изпълнението му при условията и по реда на 
наредбата по чл. 60; 
9. възлага всички или определени задачи на 
независимия преносен оператор на независим 
системен оператор, предложен от собственика 
на мрежата, в случай че операторът нару­
шава системно задълженията си, свързани с 
изискванията за независимост, съгласно глава 
осма „а“, раздел ІІ, включително при систем­
но дискриминационно поведение в полза на 
вертикално интегрираното предприятие.
(4) Във връзка с осъществяването на 
правомощията си по регулиране дейността 
на независим системен оператор на електро­
преносната мрежа и на газопреносни мрежи 
комисията: